35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie v rozprave

121. Ďakujem pekne za slovo, pán predsedajúci. Vážený pán minister, kolegyne a kolegovia, no bavili sme sa s kolegami, tak v podstate sú ochotní akoby počkať aj do utorka, resp. pokračovať ďalej, takže vlastne môžem rozprávať aj dlhšie, no. Takže nie je to, že teraz chcem kolegom zobrať piatkový priestor, ale veď uvidíme. Dobre. No tak máme pred sebou vlastne nový materiál, správu o pokroku alebo výročnú správu o pokroku Slovenskej republiky v roku 2025, ktorý teda nahrádza, ako sa to volalo? Pakt stability? Tak nejako sa volala tá pôvodná. Takže je to vlastne teda materiál, kde prezentujeme viac-menej Európskej únii, Európskej komisii teda ako, čo chceme robiť s verejnými financiami a teda, že ich strážime a že sa im venujeme. No dobre. Zasa chcem poďakovať, tá správa je, myslím, fajn vypracovaná, len teda trochu je ten problém zasa medzi tými papiermi a tou realitou. Začnem hneď v zhrnutí. No je tu úplne správne napísané, že slovenská ekonomika vstupuje do globálnej ekonomickej neistoty, rast na najbližšie roky sa očakáva pod 2 %. Už sme sa tu viackrát o tom dnes bavili a áno, bohužiaľ, je to realita, to ešte nevieme vlastne, čo s tým spravia, čo s tým spravia americké clá. Aj to sa tu dočítame vlastne v materiáli, že nepracuje s takým tým najhorším scenárom amerických ciel, ale teda že ak by tie clá boli v plnej výške alebo v nejakých závratných číslach, tak skutočne môžeme klesnúť až do recesie. Bohužiaľ, to je realita, to s tým nič nenarobíme. Čo je na tom to smutné, je to, že jednoducho tie relatívne dobré dva roky, keď si zoberieme, aké boli krízy, teda v predchádzajúcom volebnom období, či už teda to bola, bol covid, energetická kríza alebo aj vojna na Ukrajine a teraz máme relatívne pokojné dva roky, kde skutočne vláda mohla a mala robiť konsolidačné opatrenia na výdavkovej strane, proste mala skutočne šetriť na výdavkoch, spresňovať, ja neviem, sociálne, sociálne transfery, všetko, všetko. No, bohužiaľ, neudialo sa to. Ja trošku už zasa vidím, že už sa nám to zasa strašne hodí, že teda vlastne sa nebude dať, lebo, lebo medzinárodná kríza, alebo teda proste ťažké časy. No dobre. Píše sa tu, že vláda postupne otáča nepriaznivý trend vo verejných financiách, keď schodok hospodárenia v tomto roku klesne pod 5 %. Bodaj by sa to stalo. Len treba povedať, že 5 % je že brutálne vysoká suma. Vláda už, už vlani chcela mať proste menší deficit. Nemala. Čiže deficit v roku ´24 bol vyšší ako ´23 a keďže náš rozpočet bol robený na raz-dva, 2,4 % a už je jasné, že toľko nebude, tak ja sa obávam, že na konci roka nebudeme čeliť zasa konsolidácii, ale že aj ďalší rok vlastne fungovania, pôsobenia tejto koalície bude ten deficit ešte vyšší. To je, to je jeden fakt. Proste sú to obrovské sumy, obrovské čísla a pri porovnaní s inými krajinami, proste ktoré fakt konsolidujú, reálne zlepšujú svoje verejné financie, je to úplne zlý vývoj. No napriek tomu, že nedá sa povedať, že vláda nič nerobí, robí, bohužiaľ, ale to, čo robí, sú tie opatrenia, ktoré všetko platia ľudia. A je to tu zasa jasne napísané. Áno, teda vláda teda otáča ten nepriaznivý trend, minimálne to teda už zásadne nerastie, okej, ale teraz treba tu prečítať jasne, že kto je za to, vlastne komu sa to treba poďakovať. A ja chcem tu jasne povedať, bohužiaľ, je toto že ľudia. To jediné, čo sa vláde podarilo, je zvýšiť dane, poplatky a odvody ľuďom a teda to, že tie verejné financie sa nezhoršujú, je zásluha ľudí, ale tie peniaze, oni sa ich museli vzdať, a vláda ich má a nespráva sa k nim tak, ako by mala s najväčšou hospodárnosťou. No ale teda, aby som čítal, čo hovorí samotná správa: "K zastaveniu ďalšieho deficitu prispel už minuloročný konsolidačný balíček pozostávajúci hlavne zo zvýšenia priamych daní. Dane platia ľudia a firmy." To súčasne zabez... no to nič. V rámci tohtoročnej konsolidácie sa opäť navýšili, najmä, najmä príjmy zvýšením základnej sadzby DPH. Zasa platia ľudia, z firemnej dane platia firmy, či zavedením transakčnej dane platia firmy, prenesene, samozrejme, aj ľudia. Zároveň pokles trhových cien energií znižuje náklady vlády na pokračujúcu schému energopomoci. Áno, tu sa dá povedať, že vláda do nejakej miery šetrí aj na výdavkoch, ale zasa, no aká je zásluha vlády, že poklesli svetové ceny energií? No žiadna, hej? To je vlastne externý faktor, ktorý vláde umožní povedať, že teda niečo šetrí. Ale to, čo stále chceme, aby tá vláda robila, riešenia hľadala, niečo, kde sa reálne dá šetriť, efektívne, cielene pomáhať tomu, komu treba, tak proste to sa, to sa, to sa nedeje, hej? Takže, takže tak. No a je tu zasa veľmi presne napísané, naopak rýchlejšiemu znižovaniu deficitu. Ja hovorím, nie rýchlejšiemu, ale akémukoľvek znižovaniu deficitu zabraňuje vývoj ostatných výdavkov, najmä rast výdavkov v zdravotníctve, ale aj zvýšenie výdavkov v obrane, to sme už spomínali, a aby to tu zaznelo, bohužiaľ, významne nám rastú aj úrokové náklady. To je realita. Cieľom vlády je úplne správne zostáva nastavenie rast... zastavenie rastu dlhu a s poklesom teda deficitu k trom percentám hrubého domáceho produktu. Zasa riešenie je správne, len tá realita, to, čo je za nami, je, že sa k tomu nepriblížime, ten deficit stále rastie a ani tá budúcnosť už nie je taká, ako bola, pretože vláda mala ten plán, ako úplne správne mala ten plán, že klesne to pod 3 % ešte v tomto volebnom období. Iné krajiny boli podstatne, ako by som to povedal, akože chceli, chceli viac a aj dosiahli viac, vieme sa skutočne pozrieť, ako, ako sa zlepšujú deficity iných krajín. No ale Slovensko išlo opačne. Aj ten cieľ, čo sme mali v ´27., že to budú 3 % HDP ako deficit, ten sa už posunul na ´28. Povedzme si na rovinu, na Slovensku funguje hlavne politická ekonómia. No to je posunuté za voľby a tým pádom, bohužiaľ, proste sme zasa, vláda povedala jednoducho, že to nebude. Proste, áno, vláda rezignovala na zásadné zlepšenie stavu verejných financií. Bohužiaľ, bohužiaľ, plánovaná 1,7 miliardová konsolidácia pre budúci rok. Dostaneme sa k tomu, čo k tomu píše, píše tento materiál. No jedna vec je, že čo, bohužiaľ, zasa ukazuje tú, tú smutnú realitu Slovenska, že teda popri pokračujúcej konsolidácii napreduje aj realizácia dôležitých štrukturálnych reforiem. Okej. Intenzívnejšie úsilie vykazujú najmä oblasti školstva. No a je tu písané, že v prípade posilnenia kapacít materských škôl došlo k navýšeniu cieľa a teda proste, to sa že povedzme, že darí. Toto je to smutné, že nejde to tomu Slovensku, aj tie materské školy sa vlastne, konečne ich darí dostávať zrovna v čase, keď, bohužiaľ, vlani sme mali najnižšiu pôrodnosť v histórii, hej? Takže vlastne, že tak, tak neskoro to celé ide a tam, to sa už bavíme aj o verejných, teda o eurofondoch, že jednoducho vyriešilo sa to vlastne v stave, keď už za veľmi krátku chvíľu pri tomto vývoji bude riešiť Slovensko opačný problém, čo s tými kapacitami škôlok a či sa to dá zmeniť možno na sociálne inštitúcie, na domovy dôchodcov, pretože tých detí máme, bohužiaľ, málo. Tak to, to som, to som, to som chcel, teda že vlastne staviame škôlky, ale za a teda financuje sa to a zároveň už ale sa nám rodí najmenej detí v histórii. No. Vývoj verejných financií, takisto už bolo spomínané a spomínané, že bolo to tesne pod šesť percentami, bolo to nakoniec po deficit 5,27, ale ten dôvod bol a teda priznal to aj pán minister, že sa teda nehospodárilo lepšie, ale hlavne tá vojenská technika za cca 700 miliónov eur. No. Teda opakujem, dá, je teda deficit, vlani bol 5,3, ale teda treba povedať, že hoci konsolidačné opatrenia na príjmové aj výdavkové mali výrazný pozitívny vplyv, hej? To je tu teda priznané, ale teda treba tiež povedať, že súčasne teda kryli, a to je to, že to výrazné zvýšenie príjmov, príjmov z daní alebo viac teda platení daní krylo aj faktúry, ktoré zvyšujú deficit a, bohužiaľ, teda medzi tieto faktory patria priority súčasnej aj minulých vlád a tiež vývoj v zdravotníctve, úrokových nákladov a rast mzdových výdavkov. Čiže toto, toto, ja to budem stále vyčítať ministrovi financií, že, ja rozumiem, má právo kritizovať predchádzajúcu vládu, aj my sme ju kritizovali, aj keď sme v nej boli, aj keď sme odišli a boli aj zlé veci a potom už koniec koncov ani nebola tá vláda, bola úradnícka a tu, tuto bol parlamentný chaos alebo ako sme to volali, parlamentná, legislatívna smršť a tu bolo poprijímané kadečo a hlasovala za to, hlasovala za to aj strana SMER, ale keď teda kritizuje bývalé vlády, mala to zrušiť. Možno to boli dobré opatrenia, ale keď na to nemáme, pán minister, mali ste tie opatrenia zrušiť normálne. Prvý mesiac, druhý mesiac, keď ste boli vo vláde, možno jak Trump hneď v prvý deň niečo, ale nieže vlastne kritizujete, čo všetko bolo v minulom volebnom období zle urobené, ale proste nič ste tu nespravili. Aj dneska ste povedali, áno, sú to štrukturálne výdavky a platíte ich aj tento rok. Prečo ste to nezrušili? Alebo keď to teda považujete za dôležité, tak potom je to zbytočné kritizovať. Takže áno, je to tu proste, platíte aj priority minulých vlád a zároveň ale kritizujete, že sú. No tak treba si vybrať. Buď nekritizovať a hľadať na to zdroje, alebo to jednoducho škrtnúť, keďže na to Slovensko nemáme. Niekto to jedného dňa stejnak bude musieť urobiť. Pretože na to fakt nemáme. No. Prebieha tu debata, že aká je konsolidácia, kto ju platí. Toto je, toto tu treba opakovať proste. Treba to opakovať. Vláda hovorí, že je to vyvážené, že aj, aj šetria. No nešetria. Je to tu napísané. Vyše štyri pätiny úsporných opatrení sa realizovali na príjmovej strane, hej, pričom to boli teda opatrenia v ´23., hej? Zníženie odvodu do II. dôchodkového piliera, berieme budúcnosť ľuďom, každému jednému, proste každý jeden sporiteľ na svojom osobnom účte bol pripravený o možný budúci dôchodok, o jeho vlastné peniaze. To je spôsob konsolidácie aktuálnej vlády. Zvýšenie zdravotných odvodov zamestnávateľov. No špeciálne odvodové zaťaženie Slovenska bolo proste neadekvátne vysoké už predtým. Forma liečenia, treba ho ešte zvýšiť. Ďalšia vec, rozšírenie osobitného odvodu z podnikania na bankový sektor. No proste zasa sa zvýšilo daňové zaťaženie bánk. Samozrejme, čo spravia banky? Zvýšia poplatky, presunú to na ich klientov, zasa, zasa platí človek. Zasa. Špeciálne pán predseda Danko tu rozpráva, ako táto vláda pomáha malým živnostníkom, malým firmám. No tak pomáha im napríklad tak, že znova, znova došlo k zavedeniu, k zavedeniu, jak to voláme? Daňová licencia, hej? Minimálna daň, daň z príjmov právnických osôb. No samozrejme do toho sa ešte zvýšili dane za tabak a lieh. No takže celé toto je všetko príjmová stránka. A teraz teda, čo bola tá výdavková, aby som bol férový. No tak na výdavkovej stránke vláda znížila to promile z dotácie, teda ktorú má Slovenská televízia, tak vlastne teda vláda ušetrila na tom, že dala menej televízii a teda došlo k zrušeniu podpory na zníženie koncovej ceny elektriny pre veľké podniky. To som už povedal, že no ale hlavne došlo k zníženiu cien energie, k nejakému. Takže to je zasa proste vlastne akoby že žiadna zásluha. Čiže tak ako tu táto správa úplne správne a úplne presne popisuje, že teda kde tá konsolidácia nejaká bola, kde tá stabilizácia bola, no stabilizácia bola tým, že ľudia zaplatili vláde, no tak myslím si, že by veľmi rada tá správa napísala aj nejaké tie výdavkové opatrenia, ktoré pomohli teda k stabilizácii. No nič tu nie je, hej? Nič tu nie je proste preto, lebo keby bolo čo, tak určite by tu bolo, hej? Fakt si toto, toto treba uvedomiť. No. Prijaté konsolidačné opatrenia, tie, čo zaplatili ľudia, súčasne kryli vplyvy iných opatrení prijatých v posledných rokoch, ktoré zvyšujú deficit hospodárenia, hej? Čiže tieto opatrenia vlastne sú v sume asi 1,5 miliárd eur, čo je asi 1,1 % HDP. No tak v podstate s týmto by sa dalo niečo riešiť. Jednoducho nerieši sa. Ozbrojené zložky. Možno sa rozpráva čokoľvek, ale ja tu mám jednu takú príhodu a tu ju, tu ju poviem, že, a je to tu, samozrejme, napísané, hej, že teda časť tej, tých peňazí, čo som hovoril, ide na zlepšenie podmienok odmeňovania ozbrojených zložiek, hej? No ono to ide až do takých osobitostí a osobností, že keď teda dostane odmenu vojak, náš vojak, tak normálne má na tej svojej výplatnej páske napísané, že odmena ministra obrany, hej? Akože už toto sú veci, nepatrí to možno sem, ale takto by to úplne byť proste nemalo, hej? (Reakcia z pléna.) Prosím? (Reakcia z pléna.) No tak však veď minister obrany. No ja hovorím o tom, že proste peniaze, ktoré sama správa hovorí, že idú proti konsolidácii, sú takto. To už berme to ako bonmot, hej? No. Medziročnému poklesu deficitu bránili v roku ´24 aj ďalšie faktory a teda úrokové náklady rástli medziročne. Áno, samozrejme, aj globálny rast úrokov bol, ale, bohužiaľ, a zvyšuje sa aj naša riziková prirážka, takže jednoducho úrokové sadzby rastú a teda našťastie, ale to už vlastne tretíkrát hovorím, že to teda nemala v tom vláda pozitívnu rolu, že by bola niečo reálne spravila, že časť negatívnych faktorov sa kompenzovala tým, že vývoj cien energií bol pozitívny, že teda tá energetická pomoc proste bola menej nákladná. Len ešte raz hovorím, na tom nie je žiadny priamy vplyv, žiadna, žiadna práca vlády. No. Fiškálny vývoj ´25, takže čo nám hovorí vláda, správa? Takže mal by ten deficit poklesnúť pod 5 %. No ja sa bojím, že nám nepoklesne a keď poklesne, tak to bude možnože 4,90, ale dnes to už ukazuje, že to bude 5, 5,1, 5,2, no proste to bude rovnako zlý vývoj ako vlani. No aj v tomto roku sa konsolidácia sústredila predovšetkým na príjmovú stránku. No čuduj sa svete, zasa vláda nevymyslela nič iné, než že to majú platiť aj tento rok ľudia. Ako ja si vážim kolegov, dvoch, ktorí tu sedia zo SMER-u, ale proste fakt, že toto už, už ja nerozumiem, že vám to voliči ešte stále berú. Všetko, vlastne tú všetku vašu prácu robia ľudia. Zasa aj v tomto roku, je to tu presne napísané a je to tak, že sa sústredila na príjmovú stránku. No a píšu a zasa, aby som bol presný, na výdavkovej stránke ju dopĺňa najmä zacielenie časti sociálnych transferov. No dopĺňajú zacielenie časti, ale zatiaľ sme to napríklad pri energodotáciách videli, že tu sa schválil zákon o poskytovaní informácií, ale žiadne cielenie nie je. Čiže aj tá realita, čo je tu písaná, sa ešte do tej reality jednoducho nepreniesla, pretože ja nevidím zatiaľ žiadne nič, čo by bolo prijaté, čo by cielene, efektívne proste sociálne transfery smerovalo a tým pádom, tým pádom šetrilo. Práve naopak, hej, pokračujúci, rýchlo rastúci vývoj výdavkov v zdravotníctve a výdavkov na úrokové náklady, to sme si, to sme si už hovorili. Ešte významnejšie v tomto roku ovplyvní deficit nárast obranných výdavkov, ktoré teda súvisia s očakávaným dodaním väčšieho objemu vojenskej techniky. No takisto, takisto pravda. No a teraz teda konsolidácia sa v tom celkovom objeme 1,9 % hrubého domáceho produktu z väčšej časti sústredí na príjmoch. To nehovorím ja, to čítam zo správy, hej? Takže zasa teda, čo tí, čo tí ľudia museli, museli zaplatiť. Takže zvýšenie základnej sadzby DPH z 20 na 23 %, novozavedená transakčná daň, takisto, takisto zvýšenie dane z príjmov právnických osôb, ktoré majú teda zdaniteľný príjem nad 5 miliónov, tam sa teda sadzba zvýšila na 24 %, zvýšenie spotrebných daní z tabaku, opäť, hej, alebo teda ďalších výrobkov, ktoré súvisia s tabakovými výrobkami, zvýšila sa daň z liehu, zaviedla sa spotrebná daň zo sladených nápojov, zvýšila sa cena diaľničných nálepok a mýta. Tak. Čiže opakujem sa, áno, zasa platia ľudia a teraz teda, čo je tu napísané, že na tej výdavkovej strane. Normálne zasa to citujem: "Na výdavkovej strane sa opatrenia za celkovo 0,4 % hrubého domáceho produktu", už to je málo, že "usilujú predovšetkým o zacielenie sociálnych transferov", hej? Čiže tu už je to ešte spresnené. Usilujú sa, usilujú sa, proste tu je napísané, že nie je nič. Normálne že ku dnešku to môžeme to usilujú sa škrtnúť a napísať tam, že na výdavkovej strane jednoducho nie je nič, hej? No. Tak teraz možno ešte k samotným, k samotným, k samotným vlastne tým fiškálnym pravidlám. No teraz vlastne zmenili sa aj tie podmienky vlastne akoby v Európe, že výročná správa teda prvýkrát vyhodnocuje to plnenie fiškálnych pravidiel v Európskej únii optikou rastu čistých výdavkov. Je debata, že či je toto úplne že správna metodika. Najlepšia metodika, samozrejme, o tomto môže byť diskusia. No jednoducho sa to zmenilo a je to nejaké, hej? Ale zároveň, aj keď si Slovensko vybralo vlastne ten štvorročný cyklus, ten kratší, tak stejnak končí až za volebným obdobím tejto vlády a jednoducho nech je tu napísané čokoľvek pre rok ´27, a to teraz pozrime sa na všetky vlády, úplne budem kritizovať všetky, vo volebnom roku žiadna vláda nikdy na Slovensku nedokázala znižovať deficit, hej? Čiže vlastne preto som začal tým, že je to len na papieri a len málo z toho sa dostane do reality, je to, že už v ´27. to platiť nebude a to, čo je tu napísané pre rok ´28 úplne prirodzene platiť nebude, lebo nová vláda bude mať zasa ochrannú periódu. Čiže aj keď je to teda materiál, ktorý hodnotí Európska komisia, stále sa len veľmi málo z neho stane takou tou realitou a to je možno na tom asi to najsmutnejšie. Dobre. Ja dám asi ešte priestor kolegovi Jakabovi na chvíľku a ďakujem pekne za pozornosť.